Oom Ben vier 100ste verjaardag | News24
Oom Ben vier 100ste verjaardag
Ben Swart het op 6 Julie sy 100ste verjaardag met 100 kleurryke ballonne gevier. By hom is sy kinders, Bennie en Anna. Foto: VERSKAF
HONDERD ballonne vir ’n honderd jaar.
Ben Swart, wat vir die afgelope 15 jaar in Jeffresybaai woon, het op 6 Julie sy 100ste verjaardag met 100 kleurryke ballonne gevier.
Oom Ben, gebore in Klerksdorp, het ná skool by die spoorweë in Zeerust aangesluit waar hy tot op 60 as masjinis gewerk het. Hy het sy vrou, Izette, ontmoet. Hulle is op 15 November 1941 getroud. Na sy aftrede het hy tot op die ouderdom van 85 geboer.
Op 29 Desember 2009 het hy na 68 gelukkig huweliksjare sy lewensmaat verloor.
Oom Ben is die trotse pa van drie kinders, Lottie, Bennie (Herman) en Anna, asook die trotse oupa en oupagrootjie van Odette van der Linde, Zelda Vermaak, Ben (Herman Pieterse, Frederick en Ben van der Linde en Evie Vermaak.
Volgens oom Ben se seun, Bennie, is sy pa se gunsteling sêding: “So gaan die tyd by ons verby. Jy kan hom nie keer nie. Jy kan hom nie vashou nie en jy kan hom nie belet nie...Gone with the wind.”